ระเบียบสภาประจำสถาบันราชภัฏสวนสุนันทาระเบียบสภาประจำสถาบันราชภัฏสวนสุนันทาว่าด้วยเงินอุดหนุนการศึกษาของอาจารย์และข้าราชการสถาบันราชภัฏสวนสุนันทาพ.ศ. ๒๕๔๒[๑] ด้วยสถาบันราชภัฏสวนสุนันทาประสงค์จะพัฒนาบุคลากรของสถาบันจึงได้จัดสรรเงินอุดหนุนการศึกษาให้แก่อาจารย์หรือข้าราชการของสถาบัน เพื่อการศึกษาต่อในระดับที่สูงขึ้นอาศัยอำนาจตามความในมาตรา ๓๐ (๒) แห่งพระราชบัญญัติสถาบันราชภัฏ พ.ศ. ๒๕๓๘สภาประจำสถาบันราชภัฏสวนสุนันทาจึงเห็นสมควรออกระเบียบการให้เงินอุดหนุนการศึกษาดังกล่าวไว้ ดังต่อไปนี้ข้อ ๑ระเบียบนี้เรียกว่า ระเบียบสภาประจำสถาบันราชภัฏสวนสุนันทาว่าด้วยเงินอุดหนุนการศึกษาของอาจารย์และข้าราชการ สถาบันราชภัฏสวนสุนันทา พ.ศ.๒๕๔๒ข้อ ๒ระเบียบนี้ให้ใช้บังคับตั้งแต่วันที่ ๑ มกราคม ๒๕๔๒ เป็นต้นไปข้อ ๓บรรดาระเบียบข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้สถาบันหมายถึง สถาบันราชภัฏสวนสุนันทาเงินอุดหนุนหมายถึง เงินอุดหนุนการศึกษาตามระเบียบนี้การศึกษาแบบบางเวลาหมายถึง การศึกษาที่ใช้เวลาราชการบางส่วนหรือไม่ใช้เวลาราชการการศึกษาแบบเต็มเวลาหมายถึง การศึกษาที่ใช้เวลาราชการเต็มเวลาข้อ ๕เงินอุดหนุนนี้เป็นเงินอุดหนุนของสถาบันราชภัฏสวนสุนันทาให้เป็นเงินอุดหนุนการศึกษาแก่อาจารย์ประจำหรือข้าราชการประจำของสถาบันราชภัฏสวนสุนันทาที่เข้าศึกษาต่อเพื่อรับปริญญา ระดับปริญญาโทหรือสูงกว่า หรือประกาศนียบัตรบัณฑิตหรือการศึกษาระดับปริญญาโทที่สองที่ต่อเนื่องกับระดับปริญญาเอกในสถาบันการศึกษาในประเทศหรือต่างประเทศหรือสถาบันการศึกษาต่างประเทศที่มาจัดการศึกษาในประเทศไทยเงินอุดหนุนนี้รวมถึงการอุดหนุนการศึกษาภาษาต่างประเทศตามเงื่อนไขการศึกษาของสถาบันการศึกษานั้น ๆ ด้วยการศึกษาข้างต้นให้เป็นไปตามความต้องการของสถาบันและได้รับการอนุมัติจากสถาบันให้เข้าศึกษาได้สถาบันการศึกษาต่างประเทศตามวรรคแรกต้องเป็นสถาบันการศึกษาที่น่าเชื่อถือและก.พ. รับรองข้อ ๖การกำหนดจำนวนเงินอุดหนุน การคัดเลือกผู้รับเงินอุดหนุน หลักเกณฑ์ วิธีการและเงื่อนไขเกี่ยวกับการรับเงินอุดหนุนให้เป็นไปตามที่คณะกรรมการที่สถาบันแต่งตั้งขึ้นเป็นผู้กำหนดข้อ ๗ให้สถาบันมีอำนาจและหน้าที่ดำเนินการเกี่ยวกับการให้เงินอุดหนุนและควบคุมในการปฏิบัติตามสัญญาของผู้รับเงินอุดหนุนทั้งที่ขณะกำลังศึกษาอยู่และเมื่อสำเร็จการศึกษาแล้วให้เป็นไปตามระเบียบนี้ข้อ ๘ข้อผูกพันของการรับเงินอุดหนุน๘.๑ระยะเวลาในการให้การอุดหนุน ระดับประกาศนียบัตรบัณฑิตเป็นเวลา ๑ - ๒ ปีการศึกษาระดับปริญญาโทเป็นเวลา ๒ - ๔ ปีการศึกษา และระดับปริญญาเอกเป็นเวลา ๓ - ๕ปีการศึกษากรณีการขอรับเงินอุดหนุนนอกเหนือจากข้อกำหนดข้างต้นให้อยู่ในดุลยพินิจของสถาบันที่จะอนุญาตเป็นราย ๆ ไป๘.๒ผู้รับเงินอุดหนุนต้องตั้งใจศึกษาเล่าเรียนให้สำเร็จการศึกษาตามระยะเวลาที่กำหนดไว้ตามหลักสูตรในสาขาวิชาตามที่ระบุไว้ในสัญญารับเงินอุดหนุน ซึ่งผู้รับเงินอุดหนุนทำไว้กับสถาบันกรณีที่ผู้รับเงินอุดหนุนเปลี่ยนแปลงสาขาวิชาหรือขยายเวลาการศึกษาต่างไปจากที่ระบุในสัญญาโดยไม่ได้รับอนุญาตสถาบันจะพิจารณางดให้เงินอุดหนุน๘.๓ผู้รับเงินอุดหนุนต้องลงทะเบียนเรียนตามแผนการเรียนที่สถาบันการศึกษานั้นกำหนดต้องส่งหลักฐานการลงทะเบียนเรียนและหลักฐานแสดงผลการศึกษาให้แก่สถาบันทุกภาคเรียนภายในเวลาที่กำหนดถ้าผู้รับเงินอุดหนุนไม่ปฏิบัติตามความในวรรคแรกสถาบันอาจพิจารณางดให้เงินอุดหนุน๘.๔ถ้าหากผู้รับเงินอุดหนุนมีผลการศึกษาต่ำกว่าเกณฑ์มาตรฐานของสถาบันการศึกษาแห่งนั้นหรือต้องพ้นสภาพการศึกษาก่อนที่จะสำเร็จการศึกษาตามหลักสูตรด้วยเหตุใดก็ตามหรือผู้รับเงินอุดหนุนยกเลิกการลงทะเบียนบ่อยครั้งเป็นเหตุให้พิจารณาได้ว่าผู้รับเงินอุดหนุนจะไม่สามารถสำเร็จการศึกษาตามระยะเวลาที่กำหนดไว้ได้สถาบันจะพิจารณางดให้เงินอุดหนุน๘.๕ผู้รับเงินอุดหนุนที่ได้รับเงินอุดหนุนไปแล้วระยะหนึ่งถ้าภายหลังมีความประสงค์จะของดการรับเงินอุดหนุนย่อมทำได้โดยให้แจ้งเป็นลายลักษณ์อักษรต่อสถาบัน๘.๖การงดให้เงินอุดหนุนตามข้อ ๘.๒ ข้อ ๘.๓ และข้อ ๘.๔หรือการของดการรับเงินอุดหนุนตามข้อ ๘.๕ผู้รับเงินอุดหนุนจะต้องชดใช้เงินคืนเป็นจำนวนเท่ากับเงินทั้งหมดที่ได้รับไปสำหรับการศึกษาแบบบางเวลาหรือเป็นจำนวนสองเท่าของเงินทั้งหมดที่ได้รับไปสำหรับการเรียนแบบเต็มเวลา๘.๗ผู้รับเงินอุดหนุนเมื่อสำเร็จการศึกษาต้องอยู่ปฏิบัติงาน ณสถาบันติดต่อกันเป็นเวลาไม่น้อยกว่าเวลาที่ศึกษาต่อสำหรับการศึกษาแบบบางเวลา หรือเป็นเวลาไม่น้อยกว่าสองเท่าของเวลาที่ศึกษาต่อสำหรับการเรียนแบบเต็มเวลา๘.๘กรณีที่ไม่สามารถอยู่ปฏิบัติงาน ณ สถาบันได้ เพราะการออกจากราชการ การโอนการย้ายหรือการไปช่วยราชการยังสถาบันหรือส่วนราชการอื่นหรือเหตุผลอื่นใด ๆก็ตามผู้รับเงินอุดหนุนจะต้องชดใช้เงินคืนเป็นจำนวนเป็นสองเท่าของเงินทั้งหมดที่ได้รับไปสำหรับการศึกษาแบบบางเวลาหรือเป็นจำนวนสามเท่าของเงินทั้งหมดที่ได้รับไปสำหรับการเรียนแบบเต็มเวลากรณีที่ผู้รับเงินอุดหนุนอยู่ปฏิบัติงานณ สถาบันเพื่อชดใช้ทุนแล้วแต่ยังไม่ครบกำหนดให้ผู้รับเงินอุดหนุนชดใช้เงินคืนอีกตามสัดส่วนของระยะเวลาที่เหลือ๘.๙การปฏิบัติตามข้อผูกพันข้อ ๘.๖ ๘.๗ และ ๘.๘ให้ยกเว้นแก่ผู้รับเงินอุดหนุนที่ถูกสั่งให้ออกจากราชการเนื่องจากตาย เจ็บป่วยทุพพลภาพ เป็นผู้ไร้ความสามารถ หรือสติฟั่นเฟือนไม่สมประกอบ๘.๑๐การชดใช้เงินอุดหนุนคืนตามข้อ ๘.๖ และ ๘.๘ผู้รับเงินอุดหนุนจะต้องส่งเงินคืนทั้งหมดทันทีหากมีความจำเป็นต้องผ่อนชำระให้ปฏิบัติตามหลักเกณฑ์ ดังนี้๘.๑๐.๑ถ้าผู้รับเงินอุดหนุนต้องชดใช้เงินคืนไม่เกินหนึ่งแสนบาทให้ชำระเงินในโอกาสแรกหลังวันทำสัญญาผ่อนชำระเงินเป็นจำนวนครึ่งหนึ่งของเงินที่ค้างชำระคืนส่วนที่เหลือให้ผ่อนชำระเป็นงวดให้เสร็จสิ้นภายในหกเดือนพร้อมดอกเบี้ยในส่วนที่ยังค้างชำระ๘.๑๐.๒ถ้าผู้รับเงินอุดหนุนต้องชดใช้เงินคืนมากกว่าหนึ่งแสนบาทให้ชำระเงินในโอกาสแรกหลังวันทำสัญญาผ่อนชำระเงินเป็นจำนวนครึ่งหนึ่งของเงินที่ต้องชำระหรือเป็นจำนวนหนึ่งแสนบาทแล้วแต่จำนวนใดจะน้อยกว่ากันส่วนที่เหลือให้ผ่อนชำระเป็นงวดติดต่อกันให้เสร็จสิ้นภายใน ๑๒ เดือนพร้อมดอกเบี้ยในส่วนที่ยังค้างชำระ๘.๑๐.๓ให้คิดดอกเบี้ยในอัตราร้อยละ ๑๒ ต่อปี สำหรับเงินส่วนที่ผู้รับเงินอุดหนุนค้างชำระข้อ ๙ผู้รับเงินอุดหนุนต้องทำสัญญาและให้มีสัญญาค้ำประกันตามแบบที่สถาบันกำหนดข้อ ๑๐ให้อธิการบดีสถาบันราชภัฏสวนสุนันทารักษาการให้เป็นไปตามระเบียบนี้และเป็นผู้วินิจฉัยชี้ขาด กรณีที่มีปัญหาเกิดจากการใช้ระเบียบนี้ประกาศ ณ วันที่ ๒๐กรกฎาคม พ.ศ. ๒๕๔๒ไพบูลย์ ลิมปพยอมนายกสภาประจำสถาบันราชภัฏสวนสุนันทาปริญสินีย์/ผู้จัดทำ๒๗ เมษายน ๒๕๕๔[๑] ราชกิจจานุเบกษา เล่ม ๑๒๔/ตอนพิเศษ ๑๘๔ ง/หน้า ๑๗/๒๖ พฤศจิกายน ๒๕๕๐